GIBANJE 4. – 6. RAZREDA (23.3.2020 – 27.3.2020 )

Ta teden lahko izbirate med dvema igrama. Prva igra je nadaljevanje igre iz prejšnjega tedna, ki pa jo spremenimo na sledeči način. Vsakemu kartončku izdelamo še enega enakega z enakim gibom.

Potek igre:

* Kartončke premešamo in jih narobe obrnjene razporedimo po mizi ali tleh.
* Igro igramo kot spomin. Če odkriješ par ( kartončka z istim gibom), mora nasprotnik narediti gib, ki je na sliki.
* Zmaga igralec, ki ima na koncu več parov.



Druga možnost pa je, da si izdelamo gibalni Človek ne jezi se.

Navodila:

* Na list papirja si narišemo poljubno število polj in jih oštevilčimo.

CILJ

ZAČETEK

* Izberi si številke, kjer boš opravljal določene vaje. Npr. če prideš na polje 1 narediš počep, polje 3 poskok, polje 5 stojiš na eni nogi, polje 8 sklec… Število posameznih ponovitev določiš z številom pik, ki si jih vrgel na kocki. Število pik vedno pomnožiš s 3 in dobiš število ponovitev (na polje 3 si prišel z 2, torej zmnožiš 3x2=6 in narediš 6 poskokov).
* Potrebuješ le še figurice in kocko. Ne smeš se jeziti, moraš se pa razgibati!